
 R O M Â N I A                                                                                                                                                                                                                    

JUDEŢUL TIMIŞ

ORAŞUL DETA

   P R I M A R

Nr.  1278/15.02.2021                                                                                            
REFERAT DE APROBARE

                    a proiectului de hotărâre  privind aprobarea Studiului de Oportunitate în vederea

                    concesionării prin licitație publică a Obiectivul Ștrand înscris în CF nr.402989, 
                  nr.top./cad. 402989, 402989-C1…C4, teren și construcții.
           Având în vedere evacuarea actualului chiriaș din imobilul situat în orașul Deta, județul Timiș, strada Anton Kratzer nr.48/A, acesta fiind disponibil în vederea valorificării prin mijloacele prevăzute de Codul administrativ, pentru scoaterea la licitație în vderea concesionării, se impune întocmirea și aprobarea unui Studiu de oportunitate în acest sens. 
           Strategia de dezvoltare economico-socială a orașului Deta, prin consolidarea resurselor existente, furnizează orașului stabilitate și extindere economică stabilă. Dezvoltarea investițiilor locale presupune crearea unui climat care să atragă și alte investiții, ceea ce va avea impact pozitiv asupra comunității, prin creșterea ofertei de noi locuri de muncă direct create, creșterea vânzărilor, a salariilor etc.
          Atragerea la bugetul local al orașului Deta de fonduri suplimentare rezultate în urma administrării optime a patrimoniului public și privat reprezintă o preocupare a administrației locale. Astfel, prin contractul de concesiune, concesionarul va fi obligat să achite în contul bugetului local o  redevență stabilită în baza unui raport de evaluare și aprobată de către consiliul local. La aceasta se mai adaugă taxele și impozitele către bugetul de stat și bugetul local stabilite conform prevederilor legale în vigoare. 

          Prin concesionare urmează să se transfere în sarcina concesionarului întreaga responsabilitate pentru modul de gestionare a imobilului concesionat.

          Astfel, consider oportună inițierea concesionării Obiectivul Strand intabulat în CF nr.402989, nr.top./cad  402989, 402989-C1…..C4, teren și construcții.
         Având în vedere că inițiativa concesionării are la bază efectuarea unui studiu de oportunitate, vă propun spre aprobare acest studiu, în conformitate cu art. 309 alin. (5) și art. 362 alin. (3) din O.U.G. nr. 57/2019 privind Codul Administrativ, cu modificările și completările ulterioare.
P R I M A R,

Ec. Petru Roman.

